ddrg/super_eurlex huggingface dataset:
Ehdotus: neuvoston asetus (EY) N:o ... annettu ... yhteisössä tuotetuista kuohuviineistä annetun asetuksen (ETY) N:o 2332/92 sekä yhteisössä tuotettujen väkevien viinien valmistuksesta ja myymisestä annetun asetuksen (ETY) N:o 4252/88 muuttamisesta /* KOM/99/0038 lopull. - Vol. III - CNS 99/0033 */



Virallinen lehti nro C 059 , 01/03/1999 s. 0014



Ehdotus NEUVOSTON ASETUKSEKSI (EY) N:o . . ./1999, annettu . . . 1999, yhteisössä tuotetuista kuohuviineistä annetun asetuksen (ETY) N:o 2332/92 sekä yhteisössä tuotettujen väkevien viinien valmistuksesta ja myymisestä annetun asetuksen (ETY) N:o 4252/88 muuttamisesta (1999/C 59/10) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että neuvoston asetuksen (ETY) N:o 2332/92 (1) 11 ja 16 artiklassa sekä neuvoston asetuksen (ETY) N:o 4252/88 (2) 6 artiklan 2 kohdassa, sellaisena kuin ne ovat viimeksi muutettuina asetuksella (EY) N:o 1629/98 (3), vahvistetaan kuohuviinien ja väkevien viinien rikkidioksidin enimmäispitoisuudet; mainituissa artikloissa säädetään, että komissio antaa ennen 1 päivää huhtikuuta 1999 neuvostolle kertomuksen näistä pitoisuuksista tarvittaessa niihin liittyvine ehdotuksineen; ehdotettujen toimenpiteiden olisi oltava yhdenmukaisia komission valmistelemien toimenpiteiden kanssa; sen vuoksi olisi lykättävä edellä tarkoitettua määräaikaa; lisäksi olisi lykättävä asetuksen (ETY) N:o 4252/88 4 artiklan 2 kohdassa mainittuja määräaikoja, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2332/92 seuraavasti: 1. Korvataan 11 artiklan 3 kohdassa päivämäärät "1 päivä huhtikuuta 1999" ja "1 päivä syyskuuta 1999" päivämäärillä "1 päivä huhtikuuta 2000" ja "1 päivä syyskuuta 2000". 2. Korvataan 16 artiklan 3 kohdassa päivämäärät "1 päivä huhtikuuta 1999" ja "1 päivä syyskuuta 1999" päivämäärillä "1 päivä huhtikuuta 2000" ja "1 päivä syyskuuta 2000". 2 artikla Muutetaan asetus (ETY) N:o 4252/88 seuraavasti: 1. Korvataan 4 artiklan 2 kohdassa päivämäärät "1 päivä huhtikuuta 1999" ja "1 päivä syyskuuta 1999" päivämäärillä "1 päivä huhtikuuta 2000" ja "1 päivä syyskuuta 2000". 2. Korvataan 6 artiklan 2 kohdassa päivämäärät "1 päivä huhtikuuta 1999" ja "1 päivä syyskuuta 1999" päivämäärillä "1 päivä huhtikuuta 2000" ja "1 päivä syyskuuta 2000". 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty . . . Neuvoston puolesta . . . Puheenjohtaja (1) EYVL L 231, 13.8.1992, s. 1. (2) EYVL L 373, 31.12.1988, s. 59. (3) EYVL L 210, 28.7.1998, s. 11.
Ehdotus: neuvoston asetus (EY) N:o ... annettu ... täysikasvuisten nautojen interventiohinnan vahvistamisesta 1 päivän heinäkuuta ja 31 päivän joulukuuta 1999 väliseksi ajaksi /* KOM/99/0038 lopull. - Vol. III - CNS 99/0037 */



Virallinen lehti nro C 059 , 01/03/1999 s. 0024



Ehdotus NEUVOSTON ASETUKSEKSI (EY) N:o . . ./1999, annettu . . . 1999, täysikasvuisten nautojen interventiohinnan vahvistamisesta 1 päivän heinäkuuta ja 31 päivän joulukuuta 1999 väliseksi ajaksi (1999/C 59/14) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 1633/98 (2), ja erityisesti sen 6 artiklan 2 kohdan toisen alakohdan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että yhteisen maatalouspolitiikan tavoitteet olisi otettava huomioon vahvistettaessa vuosittain yhteisiä maataloushintoja; yhteisen maatalouspolitiikan tavoitteita ovat erityisesti kohtuullisen elintason takaaminen maatalousväestölle, tarvikkeiden saatavuuden turvaaminen ja kohtuullisten kuluttajahintojen takaaminen; parhaillaan käsiteltävänä olevassa luonnoksessa naudanliha-alan uudistukseksi ehdotetaan jo interventiohinnan vahvistamista 1 päivän tammikuuta ja 30 päivän kesäkuuta 2000 väliseksi ajaksi; näiden seikkojen perusteella 1 päivän heinäkuuta ja 31 päivän joulukuuta 1999 välisenä aikana on syytä säilyttää interventiohinta, joka on vahvistettu 1 päivän heinäkuuta 1998 ja 30 päivän kesäkuuta 1999 väliseksi ajaksi täysikasvuisten nautojen interventiohinnoista markkinointivuodeksi 1998/1999 26 päivänä kesäkuuta 1998 annetussa asetuksessa (EY) N:o 1364/98 (3), ON ANTANUT TÄMÄN ASETUKSEN: 1 artikla Vahvistetaan 1 päivän heinäkuuta ja 31 päivän joulukuuta 1999 väliseksi ajaksi neuvoston asetuksessa (ETY) N:o 1208/81 (4), sellaisena kuin se on muutettuna asetuksella (ETY) N:o 1026/91 (5), määritetyn yhteisön täysikasvuisten nautojen luokitteluasteikon R3-laatua olevien urospuolisten eläinten ruhojen interventiohinnaksi 347,5 EUR 100 teuraspainokilogrammalta. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty . . . Neuvoston puolesta . . . Puheenjohtaja (1) EYVL L 148, 28.6.1968, s. 24. (2) EYVL L 210, 28.7.1998, s. 17. (3) EYVL L 185, 30.6.1998, s. 7. (4) EYVL L 123, 7.5.1981, s. 3. (5) EYVL L 106, 26.4.1991, s. 2.
Ehdotus: neuvoston asetus (EY) N:o ... annettu ... viljan interventiohinnan kuukausikorotusten vahvistamisesta markkinointivuodeksi 1999/2000 /* KOM/99/0038 lopull. - Vol. III - CNS 99/0025 */



Virallinen lehti nro C 059 , 01/03/1999 s. 0001



Ehdotus NEUVOSTON ASETUKSEKSI (EY) N:o . . ./1999, annettu . . . 1999, viljan interventiohinnan kuukausikorotusten vahvistamisesta markkinointivuodeksi 1999/2000 (1999/C 59/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna asetuksella (EY) N:o 923/96 (2), ja erityisesti sen 3 artiklan 4 kohdan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että kuukausikorotusten määrää ja suuruutta vahvistettaessa sekä niiden ensimmäistä soveltamiskuukautta määritettäessä olisi otettava huomioon viljan yhteisössä varastoimisesta aiheutuvat varastointi- ja rahoituskustannukset sekä tarve myydä viljavarastot markkinoiden tarpeiden mukaisesti, yhteisen maatalouspolitiikan uudistuksen yhteydessä on säädetty erityisesti yhtenäisen interventiohinnan vahvistamisesta kaikille viljoille; kyseinen hinta on vahvistettu erittäin alhaiselle tasolle; tämä olisi otettava huomioon kuukausikorotusten suuruutta vahvistettaessa, ja heinä-, elo- ja syyskuussa maissiin ja durraan sovelletaan edellisen markkinointivuoden toukokuun interventiohintaa asetuksen (ETY) N:o 1766/92 3 artiklan 3 kohdan mukaisesti, ON ANTANUT TÄMÄN ASETUKSEN: 1 artikla Rajoittamatta asetuksen (ETY) N:o 1766/92 3 artiklan 3 kohdan viimeisen alakohdan soveltamista markkinointivuonna 1999/2000 interventiohintaan sovellettavat kuukausikorotukset, jotka ovat voimassa markkinointivuoden ensimmäisestä kuukaudesta, ovat seuraavat: >TAULUKON PAIKKA> 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuodesta 1999/2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty . . . Neuvoston puolesta . . . Puheenjohtaja (1) EYVL L 181, 1.7.1992, s. 21. (2) EYVL L 126, 24.5.1996, s. 37.
Ehdotus: neuvoston asetus (EY) N:o ... annettu ... maidon tavoitehinnan sekä voin ja rasvattoman maitojauheen interventiohintojen vahvistamisesta maidon markkinointivuodeksi 1999/2000 /* KOM/99/0038 lopull. - Vol. III - CNS 99/0036 */



Virallinen lehti nro C 059 , 01/03/1999 s. 0023



Ehdotus NEUVOSTON ASETUKSEKSI (EY) N:o . . ./1999, annettu . . . 1999, maidon tavoitehinnan sekä voin ja rasvattoman maitojauheen interventiohintojen vahvistamisesta maidon markkinointivuodeksi 1999/2000 (1999/C 59/13) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna asetuksella (EY) N:o 1587/96 (2), ja erityisesti sen 3 artiklan 4 kohdan ja 5 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, yhteisen maatalouspolitiikan tavoitteet olisi otettava huomioon vahvistettaessa vuosittain yhteisiä maataloushintoja; yhteisen maatalouspolitiikan tavoitteita ovat erityisesti kohtuullisen elintason takaaminen maatalousväestölle, tarvikkeiden saatavuuden turvaaminen ja kohtuullisten kuluttajahintojen takaaminen, sen vuoksi maidon tavoitehinnan ja muiden maataloustuotteiden hintojen, erityisesti naudanlihan hinnan, välisen suhteen olisi oltava tasapainossa nautojen kasvatukselle asetetun suuntauksen kanssa; lisäksi kyseistä hintaa vahvistettaessa on tarpeen ottaa huomioon yhteisön ponnistelut maitomarkkinoiden kysynnän ja tarjonnan tasapainon saavuttamiseksi pitkällä aikavälillä ottaen huomioon maidon ja maitotuotteiden ulkomaankauppa, ja voin ja rasvattoman maitojauheen interventiohinnat on tarkoitettu edesauttamaan maidon tavoitehinnan toteutumista; on tarpeen määrittää niiden tasot ottaen huomioon kysynnän ja tarjonnan yleinen tilanne yhteisön maitomarkkinoilla sekä voin ja rasvattoman maitojauheen myyntimahdollisuudet yhteisön ja maailman markkinoilla, ON ANTANUT TÄMÄN ASETUKSEN: 1 artikla Maidon tavoitehinta ja maitotuotteiden interventiohinnat vahvistetaan maidon markkinointivuodeksi 1999/2000 seuraavasti: >TAULUKON PAIKKA> 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty . . . Neuvoston puolesta . . . Puheenjohtaja (1) EYVL L 148, 28.6.1968, s. 13. (2) EYVL L 206, 16.8.1996, s. 21.
Ehdotus: neuvoston asetus (EY) N:o ... annettu ... kuitupellavan ja hampun tuen määrän sekä pellavakuidun käyttöä edistävien toimenpiteiden rahoittamiseksi pidätettävän määrän vahvistamisesta markkinointivuodeksi 1999/2000 /* KOM/99/0038 lopull. - Vol. III - CNS 99/0029 */



Virallinen lehti nro C 059 , 01/03/1999 s. 0009



Ehdotus NEUVOSTON ASETUKSEKSI (EY) N:o . . ./1999, annettu . . . 1999, kuitupellavan ja hampun tuen määrän sekä pellavakuidun käyttöä edistävien toimenpiteiden rahoittamiseksi pidätettävän määrän vahvistamisesta markkinointivuodeksi 1999/2000 (1999/C 59/06) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon pellava- ja hamppualan yhteisestä markkinajärjestelystä 29 päivänä kesäkuuta 1970 annetun neuvoston asetuksen (ETY) N:o 1308/70 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 2 artiklan 3 kohdan ja 4 artiklan 3 kohdan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että asetuksen (ETY) N:o 1308/70 4 artiklassa säädetään, että yhteisössä tuotetun pääasiassa kuidun tuotantoon tarkoitetun pellavan sekä hampun tuen määrät on vahvistettava vuosittain, mainitun asetuksen 4 artiklan 2 kohdan nojalla tuen määrä vahvistetaan kylvetylle ja korjatulle pinta-alalle hehtaarikohtaisesti siten, että turvataan tasapaino yhteisössä tarvittavan tuotantomäärän ja tuotannon myyntimahdollisuuksien välillä; tuen määrää vahvistettaessa on otettava myös huomioon pellavan ja hampun kuitujen ja siementen maailman markkinahinta, asetuksen (ETY) N:o 1308/70 2 artiklan 3 kohdassa säädetään, että pellavakuidun käyttöä edistävien yhteisön toimenpiteiden rahoittamiseen tarkoitettu tuen osa vahvistetaan samaan aikaan kuin kyseistä markkinointivuotta koskeva tuki mainitussa kohdassa tarkoitettuja perusteita noudattaen; tuen määrä on vahvistettava ottaen huomioon pellavamarkkinoiden tilanteen kehitys, pellavalle tarkoitetun tuen määrä sekä toimenpiteiden ennakoitavat kustannukset; myös jo ennakoitu rahoitus on otettava huomioon, ja edellä tarkoitettujen perusteiden soveltamisesta seuraa, että tuen määrä ja pellavakuidun käyttöä edistävien toimenpiteiden rahoittamiseen tarkoitettu tuen osa vahvistetaan jäljempänä osoitetulle tasolle, ON ANTANUT TÄMÄN ASETUKSEN: 1 artikla Markkinointivuonna 1999/2000 asetuksen (ETY) N:o 1308/70 4 artiklassa tarkoitetun tuen määräksi vahvistetaan: a) pellavan osalta 815,86 EUR/ha; b) hampun osalta 662,88 EUR/ha. 2 artikla Markkinointivuonna 1999/2000 asetuksen (ETY) N:o 1308/70 2 artiklassa tarkoitettujen pellavakuidun käyttöä edistävien toimenpiteiden rahoittamiseksi pellavan tuesta pidätettävä määrä vahvistetaan 0 EUR/ha. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä elokuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty . . . Neuvoston puolesta . . . Puheenjohtaja (1) EYVL L 146, 4.7.1970, s. 1. (2) EYVL L 349, 31.12.1994, s. 105.
Ehdotus neuvoston asetukseksi (EY) lopullista viininviljelyaloista luopumista koskevan palkkion myöntämisestä viinivuosiksi 1988/891998/99 annetun asetuksen (ETY) N:o 1442/88 muuttamisesta /* KOM/99/0083 lopull. - CNS 99/0053 */



Virallinen lehti nro C 105 , 15/04/1999 s. 0005



Ehdotus NEUVOSTON ASETUKSEKSI (EY) lopullista viininviljelyaloista luopumista koskevan palkkion myöntämisestä viinivuosiksi 1988/89-1998/99 annetun asetuksen (ETY) N:o 1442/88 muuttamisesta (komission esittämä) PERUSTELUT Tämän asetusehdotuksen tavoitteena on helpottaa viininviljelyaloista luopumista koskevan yhteisön järjestelmän soveltamista erityisesti Charentesin alueella, joka kärsii vakavasta ylituotantokriisistä. Tätä poikkeusta on myös sovellettu kaikissa jäsenvaltiossa viinivuosina 1996/97 ja 1997/98. Ehdotus NEUVOSTON ASETUKSEKSI (EY) lopullista viininviljelyaloista luopumista koskevan palkkion myöntämisestä viinivuosiksi 1988/89-1998/99 annetun asetuksen (ETY) N:o 1442/88 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), (1) EYVL C .., ..., s . ottaa huomioon Euroopan parlamentin lausunnon (2), (2) Lausunto annettu .. (sitä ei ole vielä julkaistu virallisessa lehdessä). ottaa huomioon talous- ja sosiaalikomitean lausunnon (3), (3) Lausunto annettu . (sitä ei ole vielä julkaistu virallisessa lehdessä). ottaa huomioon lopullista viininviljelyaloista luopumista koskevan palkkion myöntämisestä viinivuosiksi 1988/89-1998/99 24 päivänä toukokuuta 1988 annetun neuvoston asetuksen (ETY) N:o 1442/88 (4), sellaisena kuin se on viimeksi muutettuna asetuksella (EY) N:o 1630/98 (5), (4) EYVL L 132, 28.5.1988, s. 3. (5) EYVL L 210, 28.7.1998, s. 12. sekä katsoo, että Charentesin alueella Ranskassa sijaitsevalla cognacin tuotantoalueella ilmenneen vakavan ylituotantokriisin vuoksi ja kunnes viinialan yhteisen markkinajärjestelyn uudistus hyväksytään, olisi alettava soveltaa uudelleen lopullista viininviljelyaloista luopumista koskevan palkkion myöntämiseksi esitettäville hakemuksille vahvistettua määräaikaa, jotta tämän toimenpiteen käyttöä edellä mainitulla alueella voitaisiin helpottaa mahdollisimman paljon, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1442/88 4 artiklaan 7 kohta seuraavasti: "7. Viinivuonna 1998/99 1 kohdassa tarkoitettu määräpäivä tukihakemusten jättämistä varten on 31 päivä maaliskuuta 1999 Charentesin alueen osalta." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja >TAULUKON PAIKKA>
Ehdotus neuvoston asetukseksi (EY) Kyproksesta peräisin olevan rypälemehun ja rypäletäysmehun tuontia koskevista erityistoimenpiteistä /* KOM/99/0085 lopull. - ACC 99/0057 */





Ehdotus NEUVOSTON ASETUKSEKSI (EY) Kyproksesta peräisin olevan rypälemehun ja rypäletäysmehun tuontia koskevista erityistoimenpiteistä (komission esittämä) PERUSTELUT Neuvoston asetusta (EY) N:o 3290/94, jossa vahvistetaan siirtymäjärjestelyt maatalousalalla Uruguayn kierroksen kauppaneuvotteluissa tehtyjen sopimusten täytäntöönpanemiseksi, ei jatketa. Jotta Kyprokselle jo myönnettyä tullietuuskohtelua rypälemehun ja rypäletäysmehun yhteisöön tuonnin osalta voidaan jatkaa, on syytä esittää neuvostolle erityisasetusehdotus. Tällä asetusehdotuksella on tarkoitus jatkaa poikkeusta paljoustullin maksamisesta edellä mainittujen Kyproksesta lähtöisin olevien tuotteiden kohdalla. Lisäksi tämä toimenpide on tarpeen ennen kuin Euroopan yhteisön ja Kyproksen välinen uusi sopimus tulee voimaan. Ehdotus NEUVOSTON ASETUKSEKSI (EY) Kyproksesta peräisin olevan rypälemehun ja rypäletäysmehun tuontia koskevista erityistoimenpiteistä EUROOPAN UNIONIN NEUVOSTO, joka ottaa huomioon Euroopan perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että Euroopan yhteisön ja Kyproksen tasavallan välisessä assosiointisopimuksessa määrätään yhteisön vuotuisen tariffikiintiön avaamisesta tietyille Kyproksesta peräisin oleville tiivistetyille rypälemehuille ja rypäletäysmehuille; kiintiössä sovellettava tulli on 0 prosenttia, rypälemehun ja rypäletäysmehun yhteisöön tuonnissa sovellettava viitehintajärjestelmä korvataan 1 päivästä syyskuuta 1995 uudella Uruguayn kierroksen kauppaneuvottelujen tuloksena syntyneellä tuontimenettelyllä; Kyproksen kanssa tehtyä assosiointisopimusta sovellettaessa on otettava huomioon kyseinen uusi tuontimenettely, ja jo myönnettyä tullietuuskohtelua on tarpeen jatkaa ja sallia Kyprokselle sen tuotteiden vienti yhteisöön osana tariffikiintiötä; tässä tarkoituksessa ja ennen kuin Euroopan yhteisön ja Kyproksen välinen uusi sopimus tulee voimaan on syytä toteuttaa tarvittavat erityistoimenpiteet, ON ANTANUT TÄMÄN ASETUKSEN: 1 artikla Euroopan yhteisöjen tullitariffin liitteen I kolmannen osan I jakson 2 liitteessä mainittua CN-koodeihin 2009 60 51, 2009 60 71, ex 2009 60 90 ja ex 2204 30 92 kuuluviin tuotteisiin sovellettavaa paljoustullia ei peritä Kyproksesta peräisin olevilta kyseisiltä tuotteilta, jotka tuodaan neuvoston asetuksen (EY) N:o 1981/94 (1) liitteessä V tarkoitetussa tariffikiintiössä, jonka järjestysnumero on 09.1421. (1) EYVL L 199, 2.8.1994, s. 1. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja >TAULUKON PAIKKA>
Ehdotus neuvoston direktiiviksi tilastotietojen keruusta jäsenvaltioissa tiettyjen hedelmälajien viljelmien tuotantomahdollisuuksien määrittämiseksi annetun direktiivin 76/625/ETY muuttamisesta



Virallinen lehti nro C 110 , 21/04/1999 s. 0008



Ehdotus neuvoston direktiiviksi tilastotietojen keruusta jäsenvaltioissa tiettyjen hedelmälajien viljelmien tuotantomahdollisuuksien määrittämiseksi annetun direktiivin 76/625/ETY muuttamisesta (1999/C 110/07) KOM(1999) 78 lopull. - 1999/0051(CNS) (Komission esittämä 5 päivänä maaliskuuta 1999) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että (1) neuvoston direktiivissä 76/625/ETY(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, annetaan tiettyjen hedelmälajien viljelmistä tehtävää tilastotietojen keruuta koskevat perussäännökset yhteisön tuotantomahdollisuuksien ja tuotannon kehityksen määrittämiseksi keskipitkällä ajalla, (2) direktiivissä 76/625/ETY vahvistetaan, että jäsenvaltiot toimittavat komissiolle vuosittaiset tiedot hedelmänviljelystä poistetuista aloista ja uusista hedelmäviljelmistä ja että näiden perusteella komissio esittää neuvostolle vuosittaiset kertomukset, (3) tiedot eivät ole välttämättömiä yhteisön tuotantomahdollisuuksien ja tuotannon kehityksen määrittämiseksi keskipitkällä ajalla, ja (4) hedelmänviljelystä poistettuja aloja ja uusia hedelmäviljelmiä koskevien tietojen keruu ja toimittaminen olisi tehtävä vapaaehtoiseksi samoin kuin vuosittaiset kertomukset, jotka komission on esitettävä neuvostolle, ON ANTANUT TÄMÄN DIREKTIIVIN: 1 artikla Lisätään direktiiviin 76/625/ETY 8 a artikla seuraavasti:" 8 a artikla Edellä 5 ja 6 artiklassa säädetyt toimet sekä 8 artiklassa säädetyt vuosittaiset kertomukset ovat vapaaehtoisia. " 2 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 3 artikla Tämä direktiivi on osoitettu kaikille jäsenvaltioille. (1) EYVL L 218, 11.8.1976, s. 10.
Ehdotus neuvoston asetukseksi (EHTY, EY, Euratom) Itävaltaan, Suomen ja Ruotsiin sovellettavien määrien huomioon ottamisesta Euroopan yhteisöjen virkamiehiin sovellettavien henkilöstösääntöjen liitteessä VII olevassa 13 artiklassa Euroopan Unionin jäsenvaltioiden Euroopan-puoleiselle alueelle tehtävien virkamatkojen päivärahojen osalta /* KOM/99/0133 lopull. - CNS 99/0076 */



Virallinen lehti nro C 152 , 01/06/1999 s. 0005



Ehdotus neuvoston asetukseksi (EHTY, EY, Euratom) Itävaltaan, Suomeen ja Ruotsiin sovellettavien määrien huomioon ottamisesta Euroopan yhteisöjen virkamiehiin sovellettavien henkilöstösääntöjen liitteessä VII olevassa 13 artiklassa Euroopan unionin jäsenvaltioiden Euroopan-puoleiselle alueelle tehtävien virkamatkojen päivärahojen osalta (1999/C 152/05) KOM(1999) 133 lopull. - 1999/0076(CNS) (Komission esittämä 30 päivänä maaliskuuta 1999) EUROOPAN UNIONIN NEUVOSTO, joka ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen ja erityisesti sen 24 artiklan, ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuhun henkilöstöön sovellettavat palvelussuhteen ehdot sellaisina kuin ne ovat vahvistettuina asetuksella (ETY, Euratom, EHTY) N:o 259/68(1) ja viimeksi muutettuina asetuksella (EY, Euratom, EHTY) N:o 2591/97(2) ja erityisesti näiden henkilöstösääntöjen liitteessä VII olevan 13 artiklan sekä näiden palvelussuhteen ehtojen 22 ja 67 artiklan, ottaa huomioon komission ehdotuksen, joka on tehty henkilöstösääntökomitean lausunnon saamisen jälkeen(3), ottaa huomioon Euroopan parlamentin lausunnon, ottaa huomioon yhteisöjen tuomioistuimen lausunnon, ottaa huomioon tilintarkastustuomioistuimen lausunnon, sekä katsoo, että henkilöstösääntöjen liitteessä VII olevassa 13 artiklassa on otettava huomioon Itävaltaan, Suomeen ja Ruotsiin sovellettavat virkamatkapäivärahojen määrät, ON ANTANUT TÄMÄN ASETUKSEN: 1 artikla Muutetaan henkilöstösääntöjen liitteessä VII olevaa 13 artiklaa seuraavasti 1. Lisätään 1 kohdan a alakohdassa olevaan taulukkoon seuraava teksti: >TAULUKON PAIKKA> 2. Lisätään toisen kappaleen ensimmäiseen virkkeeseen seuraava teksti: 94,37 euroa Itävallassa 144,05 euro Suomessa 144,05 euroa Ruotsissa. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 56, 4.3.1969, s. 1. (2) EYVL L 351, 23.12.1997. (3) Lausunto 170/99, 21.1.1999.